SET ปิดลบ 4 จุด โบรกฯชี้เทคนิกขาลงหลังหลุด 1,640 แนะจับตาผลประชุม กนง.สัปดาห์หน้า
SET ปิดลบ 4 จุด โบรกฯชี้เทคนิกขาลงหลังหลุด 1,640 แนะจับตาผลประชุม กนง.สัปดาห์หน้า
SET ปิดลบ 4 จุด โบรกฯชี้เทคนิกขาลงหลังหลุด 1,640 แนะจับตาผลประชุม กนง.สัปดาห์หน้า
20 ก.ย. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,636.20 จุด ลบ 4.46 จุด หรือ 0.27% มูลค่าการซื้อขาย 6.84 หมื่นล้านบาท
10 หุ้นกดดัชนีวันนี้

ด้านนายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.เคที ซีมิโก้ กล่าวว่า ตลาดหุ้นไทยวันนี้ปรับตัวลง หลัก ๆ มาจากสัญญาณทางเทคนิคที่เป็นขาลงหลังจากที่ดัชนีฯหลุดแนว 1,660 และยังมาหลุด 1,640 จุดอีก นอกจากนี้ยังได้รับแรงกดดันจากตัวเลขส่งออก และนำเข้าเดือนส.ค.ของไทยที่ออกมาไม่ดี และยังวิตกเศรษฐกิจโลกชะลอตัวอีกด้วย
อย่างไรก็ดี ยังต้องติดตามการเจรจาการค้าระหว่างสหรัฐฯ และจีนในสัปดาห์หน้า ส่วนบ้านเราก็ติดตามการประชุมคณะกรรมการนโยบายการเงิน (กนง.) ซึ่งตลาดฯคาดจะคงอัตราดอกเบี้ย อีกทั้งก็ยังมีลุ้นการทำ Window Dressing ก่อนปิดงบฯไตรมาส 3/62
ส่วนแนวโน้มการลงทุนในสัปดาห์หน้า นายถนอมศักดิ์ กล่าวว่า ยังให้น้ำหนักตลาดฯเป็นขาลงอยู่ เพราะเชื่อว่าการเจรจาการค้าระหว่างสหรัฐฯ และจีน คงจะยังไม่จบง่าย ๆ แต่หากผลการเจรจาออกมาดีก็อาจจะทำให้ตลาดฯรีบาวด์ขึ้นไปได้ แต่ถ้าผลการเจรจาออกมาไม่ดีก็จะทำให้ตลาดฯเผชิญแรงขาย ดังนั้นทิศทางตลาดฯจึงน่าจะยังผันผวนอยู่
พร้อมให้แนวรับ 1,600 จุด ส่วนแนวต้าน 1,660 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT มูลค่าการซื้อขาย 3,271.40 ล้านบาท ปิดที่ 45.50 บาท เพิ่มขึ้น 0.25 บาท
CPALL มูลค่าการซื้อขาย 2,846.03 ล้านบาท ปิดที่ 81.25 บาท ลดลง 0.50 บาท
BBL มูลค่าการซื้อขาย 2,478.69 ล้านบาท ปิดที่ 180.00 บาท เพิ่มขึ้น 0.50 บาท
KBANK มูลค่าการซื้อขาย 1,938.29 ล้านบาท ปิดที่165.00 บาท ราคาไม่เปลี่ยนแปลง
CPF มูลค่าการซื้อขาย 1,919.79 ล้านบาท ปิดที่ 26.25 บาท ราคาไม่เปลี่ยนแปลง
ตลาดหุ้นเอเชีย

 